钦定古今图书集成/方舆汇编/职方典/第1085卷 > 《壶公山赋》宋·陈靖
## 钦定古今图书集成/方舆汇编/职方典/第1085卷 > 《壶公山赋》宋·陈靖

莆水之阳，有壶山兮。“巍峨岌嶪，峥嵘崷崒。接闽岭以
削成，千海天而秀出。跨百里兮奇势千端，耸八面兮
瑰状一律。纾洞壑兮幽邃无垠，班冈峦兮高低有秩。
其巍然而踞视群峰也，若大帅生幕以指挥；其俨然
而雄镇四野也，若端士垂绅而拱立。鸿鹄度而翅摧，

华未出，云外之岚光已鲜。漠漠悠悠，苍烟倏聚而忽
散；杳杳霭霭，素雾乍郁而复宣。巨石崭崭乎矗而如
砺，方池溶溶乎砑而成渊。千林黛饰兮，密叶秀而竞
发；百谷霞舒兮，繁卉华而争妍。孔鸾𬸚𬸦，元鹤黄鹄
兮巢松而宿篠凫鹥鸧鸹䴔䴖翡翠兮唼菱而喋莲。
许由巢父，依峦而晦迹；赤松王乔，假道而腾仙。复有
名儒巨贤，禀其淑也；释子道侣，栖其寂也；骊龙蛟螭，
蓄其神也；䝙兕虎豹，伏其猛也；璆琳琅玕，韬其光也；
梌楠杞梓，育其材也。千奇万异，不可殚而述也。伊五
岳之穹，崇乎处华夏之中；而此山之突，屹乎出荒服
之外。控南浦之咽喉，作东瓯之襟带。储精孕秀，虽著
于今时；生甫及申，未昭乎往代。“时巡肆觐，则銮辂莫
至；燔柴检玉，则祀典未载。吁嗟望秩兮蔑尔无闻；仰
止高山兮于是乎在。”